
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Νοεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 174 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 138.Τροποποίηση του π.δ. 203/2001 και σύσταση 
ΝΠΔΔ με την επωνυμία «Δημοτικό Λιμενικό Τα¬ 
μείο Λέρου». 

2 139. Τροποποίηση - συμπλήρωση του β.δ. 
683/1960 «Περί εγκρίσεως και θέσεως εις εφαρμο¬ 
γήν Κανονισμού εσωτερικής υπηρεσίας επί Ελληνι¬ 
κών επιβατηγών πλοίων πεντακοσίων κοχ και άνω» 
(Α' 158), όπως έχει τροποποιηθεί και ισχύει. 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 138 (1) 

Τροποποίηση του π.δ. 203/2001 και σύσταση 

ΝΠΔΔ με την επωνυμία «Δημοτικό Λιμενικό Τα¬ 
μείο Λέρου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 28 του 
ν. 2738/1999 (Α' 180), όπως η παρ. 1 αντικαταστάθηκε 
με την παρ. 5 του άρθρου 26 του ν. 3013/2002 (Α' 102) 
και η παρ. 2 τροποποιήθηκε και συμπληρώθηκε με τις 
παρ. 11-12 του άρθρου 11 του ν. 2839/2000 (Α' 196). 

2. Τις διατάξεις του άρθρου 244 του ν. 3463/2006 (Α' 114). 

3. Τις διατάξεις του άρθρου 1 και της παρ. 1 β του άρ¬ 
θρου 103 του ν. 3852/2010 (Α' 87). 

4. Τις διατάξεις του π.δ. 203/2001 «Μεταφορά αρμο¬ 
διοτήτων του Λιμενικού Ταμείου Δωδεκανήσου στους 
Δήμους Πάτμου, Λέρου, Λειψών και στην Κοινότητα 
Αγαθονησίου» (Α' 159). 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α' 98). 

6. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 


7. Τις γνωμοδοτήσεις 248/2015 του Δημοτικού Συμ¬ 
βουλίου Λέρου, 83/2015 του Δημοτικού Συμβουλίου 
Αγαθονησίου, 54/2017 του Δημοτικού Συμβουλίου Λει¬ 
ψών και 123/2017 του Δημοτικού Συμβουλίου Πάτμου. 

8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

9. Την αριθ. Δ194/2017 γνωμοδότηση του Συμβουλίου 
της Επικράτειας, με πρόταση του Υπουργού Εσωτερικών 
και του Υπουργού Ναυτιλίας και Νησιωτικής Πολιτικής, 
αποφασίζουμε 

Άρθρο Μόνο 

1. Τροποποιούμε το π.δ. 203/2001 όσον αφορά τους 
Δήμους Λέρου και Αγαθονησίου και συνιστάται νομικό 
πρόσωπο δημοσίου δικαίου με την επωνυμία «Δημοτικό 
Λιμενικό Ταμείο Λέρου» με έδρα τη Λέρο, στο οποίο με- 
ταφέρονται οι αρμοδιότητες του Δημοτικού Λιμενικού 
Ταμείου Πάτμου που αφορούν τους Δήμους Λέρου και 
Αγαθονησίου. Το συνιστώμενο Δημοτικό Λιμενικό Τα¬ 
μείο ασκεί τις αρμοδιότητές του σύμφωνα με τις διατάξεις 
του άρθρου 28 του ν. 2738/1999, όπως ισχύει. 

2. Με τη δημοσίευση του παρόντος το «Δημοτικό Λιμε¬ 
νικό Ταμείο Λέρου» υπεισέρχεται αυτοδικαίως σε όλα τα 
κινητά και ακίνητα περιουσιακά στοιχεία, πόρους, δικαι¬ 
ώματα εν γένει και υποχρεώσεις του Δημοτικού Λιμενι¬ 
κού Ταμείου Πάτμου που αφορούν τους Δήμους Λέρου 
και Αγαθονησίου. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος. 

Αθήνα, 10 Νοεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Ναυτιλίας και 

Εσωτερικών Νησιωτικής Πολιτικής 

ΠΑΝΑΓΙΩΤΗΣ ΣΚΟΥΡΛΕΤΗΣ ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'174/17.11.2017 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 139 ( 2 ) 

Τροποποίηση - συμπλήρωση του β.δ. 683/1960 
«Περί εγκρίσεως και θέσεως εις εφαρμογήν Κα¬ 
νονισμού εσωτερικής υπηρεσίας επί Ελληνικών 
επιβατηγών πλοίων πεντακοσίων κοχ και άνω» 
(Α' 158), όπως έχει τροποποιηθεί και ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 1 και του άρθρου 
135 του Κώδικα Δημοσίου Ναυτικού Δικαίου, που κυ¬ 
ρώθηκε με το ν.δ. 187/1973 «Περί Κώδικος Δημοσίου 
Ναυτικού Δικαίου» (Α' 261). 

2. Το αριθ. 2242.3/58135/2017 έγγραφο προς το Συμ¬ 
βούλιο Εμπορικού Ναυτικού για γνωμοδότηση σύμφω¬ 
να με το άρθρο 3 του ν. 3141/1955 «Περί συστάσεως 
παράτωΥ.Ε.Ν. Συμβουλίου Εμπορικού Ναυτικού (Σ.Ε.Ν.)» 
(Α' 43). 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπο¬ 
λογισμού. 

4. Την αριθ. 204/2017 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Ναυτιλίας και Νησιωτικής Πολιτικής, αποφασίζουμε: 

Άρθρο 1 

1. Η περίπτωση γ' της υποπαραγράφου Γ' της παρα¬ 
γράφου 3 του άρθρου 3 του Κανονισμού εσωτερικής 
υπηρεσίας επί Ελληνικών επιβατηγών πλοίων πεντακο¬ 
σίων κ.ο.χ. και άνω, που εγκρίθηκε και τέθηκε σε εφαρ¬ 
μογή με το β.δ. 683/1960 (Α' 158), όπως ισχύει (εφεξής 
Κανονισμός), αντικαθίσταται ως εξής: 

«γ) Οικονομικής Υπηρεσίας: 

1. Προϊστάμενος Οικονομικός Αξιωματικός. 

2. Α' Οικονομικός Αξιωματικός. 

3. Β' Οικονομικός Αξιωματικός. 

4. Δόκιμος Οικονομικός Αξιωματικός.». 

2.ΤοΤμήμα Γ'του Κεφαλαίουντου Μέρους Δευτέρου 

του Κανονισμού, αντικαθίσταται ως εξής: 

«Τμήμα Γ' 

Περί του προσωπικού της Οικονομικής Υπηρεσίας 

Προϊστάμενος Οικονομικός Αξιωματικός 
Καθήκοντα και ευθύνη εν γένει 
Άρθρο 105 

1. Ο Προϊστάμενος Οικονομικός Αξιωματικός είναι ο 
Αξιωματικός προϊστάμενος της Οικονομικής Υπηρεσίας 
του πλοίου και του προσωπικού αυτής. 

2. Τελεί υπό τις άμεσες διαταγές και τον έλεγχο του 
Πλοιάρχου ή του νόμιμου αναπληρωτή του και είναι 
υπεύθυνος και υπόλογος έναντι αυτού κατά την άσκηση 
των καθηκόντων του. Βοηθά τον Ύπαρχο κατά την άσκη¬ 
ση των οριζομένων στο άρθρο 30 καθηκόντων του που 
τον αφορούν και συνεργάζεται με τους Αξιωματικούς 
προϊστάμενους των λοιπών Υπηρεσιών, οι οποίοι του 
παρέχουν κάθε δυνατή συνδρομή κατά την εκτέλεση 
των καθηκόντων του. 


Ειδικά Καθήκοντα 
Άρθρο 105α 

Ειδικότερα ο Προϊστάμενος Οικονομικός Αξιωματικός 
προΐσταται όλων των υπ'αυτόν υπηρετούντων Οικονο¬ 
μικών Αξιωματικών, καθορίζει τις φυλακές αυτών, κατα¬ 
νέμει την εργασία σε έκαστο αυτών και επιβλέπει για την 
καλή εκτέλεση αυτής. Εποπτεύει την εν γένει οικονομική 
διαχείριση επί του πλοίου, βάσει των εντολών της Διευ- 
θύνσεως της Εταιρείας αυτού και του Πλοιάρχου. Παρέχει 
οδηγίες για θέματα της οικονομικής υπηρεσίας ώστε 
να διασφαλίζεται η απρόσκοπτη λειτουργία του πλοίου. 

Α' Οικονομικός Αξιωματικός 
Καθήκοντα και ευθύνη εν γένει 
Άρθρο 106 

1. Είναι ο άμεσος βοηθός του Προϊστάμενου Οικο¬ 
νομικού Αξιωματικού σε ό,τι αφορά στην Οικονομική 
Υπηρεσία, τελεί υπό τις άμεσες διαταγές και τον έλεγχό 
του και είναι υπεύθυνος και υπόλογος έναντι αυτού κατά 
την άσκηση των καθηκόντων του. 

2. Όπου στο πλοίο υπηρετούν πλείονες του ενός Α' 
Οικονομικοί, ο ένας ορίζεται από τον Πλοίαρχο ή τον 
πλοιοκτήτη Αξιωματικός προϊστάμενος της Οικονομικής 
Υπηρεσίας του πλοίου και του προσωπικού αυτής. 

Ειδικά Καθήκοντα 
Άρθρο 106α 

Ειδικότερα ο Α' Οικονομικός: 

α) καταρτίζει επί τη βάσει του ναυτολογίου και λοιπών 
στοιχείων τους πίνακες μισθοδοσίας, τροφοδοσίας και 
πρόσθετων αμοιβών του προσωπικού του πλοίου και 
τους υποβάλλει στον Προϊστάμενο Οικονομικό Αξιω¬ 
ματικό, προκειμένου εν συνεχεία να υποβληθούν στον 
Πλοίαρχο προς έγκριση, 

β) διαχειρίζεται, βάσει των εντολών της Διευθύνσεως 
της Εταιρείας, την ταμειακή και οικονομική υπηρεσία του 
πλοίου υπό τον έλεγχο του Προϊστάμενου Οικονομικού 
Αξιωματικού και του Πλοιάρχου, 

γ) συντάσσει τις συμβάσεις ναυτολόγησης των ναυ¬ 
τικών που υπογράφονται από τον ναυτικό και τον πλοί¬ 
αρχο, ως εκπρόσωπο του πλοιοκτήτη, σύμφωνα με την 
κείμενη νομοθεσία και τηρεί εν γένει σχετικό αρχείο, 

δ) καταρτίζει τα δηλωτικά επιβατών και εμπορευμά¬ 
των, τις περιληπτικές καταστάσεις και τηρεί τα φορτω¬ 
τικά και τελωνειακό έγγραφα εν γένει και μεριμνά για 
τις απαραίτητες διατυπώσεις του πλοίου και του πλη¬ 
ρώματος. Επίσης, συντάσσει και τηρεί τα Υγειονομικά 
έγγραφα, εφόσον δεν υφίσταται Υγειονομική Υπηρεσία, 

ε) παραλαμβάνει φορτοεκφορτωνόμενα εμπορεύματα 
και μεριμνά, σε συνεργασία με τον Ύπαρχο, ο οποίος 
είναι υπεύθυνος να παρέχει το απαραίτητο προσωπικό, 
για την καλή και ασφαλή μεταφορά, τοποθέτηση, φύλα¬ 
ξη και παράδοση αυτών προς πρόληψη κάθε βλάβης, 
φθοράς ή κλοπής τους, 

στ) ενεργεί, σε συνεργασία με τον Ύπαρχο, τον έλεγχο 
των εισιτηρίων των επιβατών, καθώς και λειτουργίες ηλε¬ 
κτρονικού συστήματος κράτησης θέσεως και έκδοσης 
εισιτηρίων επιβατών και αποδείξεων μεταφοράς οχημά¬ 
των, που αφορούν στο πλοίο, συμπεριλαμβανομένων 

του ελέγχου επιβιβάσεων/αποβιβάσεων και της κατ’ 
εξαίρεση έκδοσης εισιτηρίου επιβάτη ή απόδειξης μετα¬ 
φοράς οχήματος ή απόδειξης μεταφοράς λόγω αλλαγής 
θέσης (κατηγορία θέσης - κατηγορία κλίνης - προσθήκης 
κλίνης αναλόγως διαθεσιμότητας) κατά τη διάρκεια του 
πλου, στις περιπτώσεις που προβλέπεται, 
ζ) ευθύνεται για την ασφαλή παραλαβή, φύλαξη και 
παράδοση της αλληλογραφίας πλοίου, 
η) ενεργεί κατά τις διαταγές του Προϊστάμενου Οικονο¬ 
μικού Αξιωματικού και του Πλοιάρχου την αλληλογραφία 
και πάσα εν γένει γραφική υπηρεσία, 
θ) ενεργεί λειτουργίες που αφορούν στο πλοίο σχετικά 
με την καταγραφή των ατόμων που ταξιδεύουν με επι¬ 
βατηγό πλοία, συμπεριλαμβανομένης της καταμέτρησης 
ή/και καταγραφής επιβαινόντων, της καταγραφής πλη¬ 
ροφοριών για τους επιβαίνοντες και της γνωστοποίησης 
των σχετικών πληροφοριών στα προβλεπόμενα μέρη, 
σύμφωνα με την κείμενη νομοθεσία, 
ι) μεριμνά για τη διαχείριση παροχής υπηρεσιών δια¬ 
δικτύου στο πλήρωμα και στους επιβάτες, όποτε είναι 
εφικτό, βάσει των εντολών της Διευθύνσεως της Εταιρεί¬ 
ας, και υπό τον έλεγχο του Προϊστάμενου Οικονομικού 
Αξιωματικού και του Πλοιάρχου, 
ια) παραλαμβάνει, φυλάσσει και παραδίδει υπευθύνως 
τιμαλφή επιβατών βάσει των εντολών της Διευθύνσεως 
της Εταιρείας, 

ιβ) διαχειρίζεται, σε συνεργασία με τον Ύπαρχο, ανα¬ 
φορές απώλειας αποσκευών και λοιπών ειδών επιβατών 
και ενεργεί σχετική αλληλογραφία με αρχές και φορείς 
στην ξηρά, 

ιγ) συμμετέχει κατόπιν εντολής του Υπάρχου στις δι¬ 
αδικασίες διαχείρισης παραπόνων των επιβατών σύμ¬ 
φωνα με τις οδηγίες και την πολιτική της Διευθύνσεως 
της Εταιρείας. 


Β' Οικονομικός Αξιωματικός 

Καθήκοντα εν γένει 

Άρθρο 107 

Ο Β' Οικονομικός είναι ο άμεσος βοηθός του Α' Οι¬ 
κονομικού Αξιωματικού σε ό,τι αφορά στην Οικονομι¬ 
κή Υπηρεσία. Τελεί υπό τον έλεγχο του Προϊστάμενου 
Οικονομικού Αξιωματικού, ο οποίος και του αναθέτει 
καθήκοντα. 

Δόκιμος Οικονομικός Αξιωματικός 

Καθήκοντα εν γένει 

Άρθρο 107α 

Ο Δόκιμος Οικονομικός Αξιωματικός ασκείται υπό την 
επίβλεψη του Α' Οικονομικού, σύμφωνα με τις οδηγίες 
του Προϊστάμενου Οικονομικού Αξιωματικού, σε ό,τι 
αφορά στην Οικονομική Υπηρεσία του πλοίου και βοη¬ 
θά τους Οικονομικούς Αξιωματικούς στην άσκηση των 
καθηκόντων τους.». 

Άρθρο 2 

Έναρξη Ισχύος 

Η ισχύςτου παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Ναυτιλίας και Νησιωτικής Πολιτικής 
αναθέτουμε τη δημοσίευση και εκτέλεση αυτού του 
διατάγματος. 

Αθήνα, 13 Νοεμβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Ναυτιλίας και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























